18. rujna u Domovinskom ratu

**Domovinski rat po nadnevcima**: 18. rujna u Domovinskom ratu.

- Snage JNA i srpski teroristi nastavljaju napade u svim ratnim zonama Hrvatske usprkos primirju potpisanom u Igalu.

**- Stanovnici Vinkovaca preživjeli najtežu noć od početka rata. Srpski teroristi zajedno s JNA napadali koristeći sve vrste oružja.**

- Srpski teroristi neprestano napadaju Vukovar.

- Srpski teroristi napali Policijsku stanicu u Karlovcu.

- Branitelji Petrinje srušili dva borbena zrakoplova JNA.

- JNA napustila svoje baze u Međimurju.

- Hrvatske snage osvojile bazu - JNA Nabrđe u Đakovu.

- Za rata nametnuta Hrvatskoj oko 3.600 djece ostalo bez jednog ili oba roditelja, izjavio u susretu s delegacijom UNICEF-a u Zagrebu hrvatski predsjednik dr. Franjo Tuđman.

- Poslije gotovo pet mjeseci borbe oslobođen je sav teritorij općine Goražde, izjavio predsjednik ratnog predsjedništva te općine Hadžo Efendić.

**- Bosanski Srbi kane ponuditi obustavu vatre u BiH - ali samo Hrvatima, javili iz Beograda dopisnici "Timesa" i "Guardiana".**

- U Ratnoj luci "Lora" u Splitu, u povodu Dana Hrvatske ratne mornarice, predsjednik Republike Hrvatske dr. Franjo Tuđman istaknuo hrvatsku težnju da suverenost na cijelom svom području ostvarimo mirnim, političkim sredstvima uz pomoć međunarodne zajednice, ali smo svjesni da to prije svega ovisi o našoj snazi, spremnosti i sposobnosti da sami oslobodimo svaki pedalj svoje domovine.

- Nedaleko od Bučja u pakračkoj općini hrvatska policija uhitila četvoricu srpskih terorista.

- Hrvatska vojska na drniško-šibenskom bojištu zarobila i ruskog plaćenika, navodnog "zidara" Igora Vasiljeva Guslova, koji je prije godinu i pol iz Tadžikistana stigao u postrojbe pobunjenih hrvatskih Srba.

- Muslimanska vojska, Armija BiH nastavlja napade na svim bojištima u HR Herceg-Bosni, priopćio Glavni stožer HVO-a u Mostaru.

**- Pripadnici muslimanske Armije BiH počinili su u selu Bobaši nedaleko Viteza još jedan u nizu stravični zločin nad Hrvatima Bosne i Hercegovine - mučki je ubijeno najmanje 13 tamošnjih mještana, civila, Hrvata po nacionalnosti.**

- Vode se silovite borbe između snaga Petog korpusa Armije BiH i Srba iz UNPA-zone na širem području Hrvatske Kostajnice, Gline i Dvora.

- Snage Petog korpusa Armije BiH u posljednja dva dana zadale dosta briga stanovnicima i vojnom vodstvu pobunjenih hrvatskih Srba oko Gline i Kostajnice na okupiranom dijelu Hrvatske, stanovnici navedenih gradova morali su se na znak opće opasnosti preseliti u skloništa.

- Službeni Beograd odbacio optužbe Armije BiH da tzv. SR Jugoslavija i dalje pruža vojnu pomoć bosanskim Srbima.

- Nastavljaju se borbe u zapadnoj i središnjoj Bosni. Oslobođen Bosanski Novi, a borbe se vode nadomak Prijedoru. Opća opasnost u Jasenovcu i Novoj Gradiški.

- Kolona od oko 50.000 bosanskih Srba na traktorima i s konjskim zapregama krenula cestom koja od Banje Luke vodi prema Derventi, javlja Reuter.

- Ministar obrane SAD William Perry i admiral Leighton Smith, zapovjednik Južnog krila NATO-a, tvrde da su Srbi učinili dovoljan napredak u povlačenju, da im se može odobriti još 72 sata, ali ističu da moraju u potpunosti ispuniti zahtjeve NATO-a.

- Završeno prebrojavanje glasova za Predsjedništvo BiH - novi predsjedatelj tročlanog Predsjedništva BiH Alija Izetbegović dobio 729.034 glasa, član Predsjedništva Krešimir Zubak dobio 342.007 glasova, a Momčilo Krajišnik dobio 690.373 glasa.

**- Dokument o "ratnim zločinima Alije Izetbegovića i dr. Safeta Ćibe nad Hrvatima općine Konjic 1993. g." službeno predstavljen javnosti na sastanku Općinskog odbora HDZ-a Konjica održanog u Mostaru.**

## Izvori

* Hrvatski informativni centar *Hrvatski spomenar: 11. rujna - 20. rujna*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.